O višini dividende odloči skupščina delničarjev.
Od 6. 2. 2017 dalje veljajo v Republiki Sloveniji enotni evropski standardi za izvajanje korporacijskih dejanj na vrednostnih papirjih, med katere sodi tudi izplačilo dividend. Skladno z novimi standardi se korporacijska dejanja izvajajo tako, da denarni in informacijski tok teče od izdajatelja (Telekom Slovenije, d.d.) do KDD, od KDD do članov KDD (borznoposredniških družb in bank, kjer imajo delničarji odprte trgovalne račune) in nato od članov KDD do njihovih strank (delničarjev).
Nakazilo dividend bo tako po novem izvedeno s strani članov KDD, zato vse spremembe vaših podatkov, vezane na izplačilo dividend urejate neposredno preko vašega izbranega člana.
Za vsa dodatna vprašanja vezana na izplačilo dividend nam lahko pišete na IR@telekom.si​.​